WhatsApp

náhľad|Posielanie správ cez WhatsApp
**WhatsApp Messenger** je freeware, multi-platformová aplikácia určená na posielanie správ a Voice over IP (VoIP) službu, ktorej vlastníkom je Meta. Umožňuje používateľom odosielať textové správy a hlasové odkazy, uskutočňovať hovory a videohovory, zdieľať obrázky, dokumenty a ďalšie médiá, rovnako ako polohy používateľov. Aplikácia WhatsApp sa spúšťa na mobilných zariadeniach, ale je prístupná aj z počítača, pokiaľ je mobilné zariadenie používateľa pripojené k internetu počas používania desktopovej aplikácie. Táto služba si vyžaduje, aby používateľ poskytol pre registráciu štandardnémobilné telefónne číslo. V januári 2018 spoločnosť WhatsApp vydala samostatnú biznis aplikáciu zameranú na majiteľov malých firiem s názvom WhatsApp Business, umožňujúcu spoločnostiam komunikovať so zákazníkmi, ktorí používajú štandardného klienta WhatsApp.

Klientská aplikácia bola vytvorená spoločnosťou WhatsApp Inc. Mountain View v Kalifornii, ktorú odkúpil Facebook vo februári 2014 za približne 19,3 miliardy dolárov. Do roku 2015 sa stala najobľúbenejšou aplikáciou na posielanie správ na svete a vo februári 2018 mala viac ako 1,5 miliardy používateľov na celom svete. Stala sa hlavným komunikačným prostriedkom vo viacerých krajinách a lokalitách vrátane Latinskej Ameriky, Indie, Pakistanu a vo veľkej časti Európy vrátane Spojeného kráľovstva, Španielska a Francúzska.

## História

### 20092014
Brian Acton a Jan Koum, bývalí zamestnanci spoločnosti Yahoo!, založili WhatsApp v roku 2009. Po odchode z Yahoo v septembri 2007 si vzali voľno a odcestovali do Južnej Ameriky. V určitom období sa uchádzali aj o prácu vo Facebooku, boli však odmietnutí.

V januári 2009, keď si kúpili iPhone a uvedomili si, aký potenciál majú aplikácie v App Store, Koum a Acton začali navštevovať Koumovho priateľa Alexa Fishmana vo West San Jose, aby prediskutovali nový typ aplikácie určenej na odosielanie správ, ktorá by „zobrazovala statusy vedľa jednotlivých mien ľudí“. Uvedomili si, že ak chcú túto myšlienku ďalej rozvíjať, budú potrebovať iPhone developera. Fishman našiel na RentACoder.com ruského programátora Igora Solomennikova a predstavil ho Janovi Koumovi.

Koum nazval aplikáciu WhatsApp, aby to znelo ako „čo sa deje“ (po anglicky *what’s up*). 24. februára 2009 založil v Kalifornii spoločnosť WhatsApp Inc. Keďže prvé verzie WhatsApp stále padali, Koum zvažoval, či to má vzdať a hľadať si nové zamestnanie. Acton ho povzbudil, aby počkal „ešte niekoľko mesiacov“.

V júni 2009 spoločnosť Apple spustila push notifikácie, ktoré umožňujú, aby používatelia mohli byť pripojení, aj keď aplikáciu nepoužívajú. Koum zmenil WhatsApp tak, že keď sa zmení status používateľa, bude to oznámené všetkým v jeho sieti. Bola spustená verzia WhatsApp 2.0 s komponentom na posielanie správ a počet aktívnych používateľov sa náhle zvýšil na 250 000. Aj keď Acton riadil ďalší startup, rozhodol sa do spoločnosti vstúpiť. V októbri 2009 presvedčil svojich päť bývalých priateľov z Yahoo!, aby investovali 250 000 dolárov do počiatočného financovania štartovacieho kapitálu, Acton sa stal spoluzakladateľom a dostal svoj podiel. Oficiálne sa pripojil k WhatsApp 1. novembra. Po mesiacoch vo fáze beta bola v novembri 2009 aplikácia exkluzívne pre iPhone spustená v App Store. Koum potom najal priateľa z Los Angeles Chrisa Peiffera, aby vyvinul verziu BlackBerry, ktorá dorazila na trh o dva mesiace neskôr.

WhatsApp bol zmenený z bezplatnej služby na platenú, aby sa pokryli primárne náklady na zasielanie verifikačných textov používateľom. V decembri 2009 bola do verzie pre iPhone pridaná možnosť odosielať fotografie. Začiatkom roku 2011 bol WhatsApp jednou z 20 najlepších aplikácií v App Store spoločnosti Apple.

V apríli 2011 po mesiacoch rokovaní s partnerom spoločnosti Sequoia Jimom Goetzom investovala Sequoia Capital približne 8 miliónov dolárov do odkúpenia viac ako 15 % spoločnosti. 

Do februára 2013 mal WhatsApp približne 200 miliónov aktívnych používateľov a spoločnosť mala 50 zamestnancov. Sequoia investovala ďalších 50 miliónov dolárov a hodnota spoločnosti WhatsApp sa vyšplhala na 1,5 miliardy dolárov.

V blogovom príspevku v decembri 2013 WhatsApp vyhlásil, že ich službu každý mesiac využívalo 400 miliónov aktívnych používateľov.

### Dcérska spoločnosť Facebooku (2014súčasnosť)
19. februára 2014, niekoľko mesiacov po kole financovania rizikového kapitálu v hodnote 1,5 miliardy dolárov, Facebook, Inc. oznámil, že kupuje WhatsApp za 19 miliárd dolárov, čo bola dovtedy najväčšia investícia tejto spoločnosti. V tom čase išlo o najväčšiu kúpu spoločnosti financovanej rizikovým kapitálom v histórii. Sequoia Capital získala približne 5 000 % návratnosť svojej počiatočnej investície. Facebook, ktorému poskytovala poradenstvo spoločnost Allen & Co., zaplatil 4 miliardy dolárov v hotovosti, 12 miliárd dolárov v akciách Facebooku a (na radu Morgan Stanley) dodatočne 3 miliardy dolárov v akciách s obmedzením, prevedených na zakladateľov spoločnosti WhatsApp Koumu a Actona. Akcie boli naplánované tak, že ak vo firme zostanú najbližšie štyri roky, získajú plnú hodnotu akcií. Niekoľko dní po oznámení kúpy WhatsApp spoločnosťou Facebook používatelia WhatsApp zaznamenali stratu služby, čo viedlo k hnevu v sociálnych médiách.

Akvizícia spôsobila, že značný počet používateľov sa pokúsil alebo začal využívať na posielanie správ iné služby. Telegram tvrdil, že získal 8 miliónov a Line 2 milióny nových používateľov.

Na hlavnej prezentácii na Mobile World Congress v Barcelone vo februári 2014 generálny riaditeľ Facebooku Mark Zuckerberg uviedol, že odkúpenie podielov WhatsApp spoločnosťou Facebook úzko súvisí s víziou Internet.org. V článku *[[TechCrunch]]* sa o Zuckerbergovej vízii hovorí:
Povedal, že myšlienkou je vytvoriť skupinu základných internetových služieb, ktoré by boli zadarmo – takzvanú „internetovú 9-1-1 (tiesňové telefónne číslo v USA od roku 1967)“. Môže to byť služba sociálnych sietí, ako je Facebook, služba posielania správ, vyhľadávanie a ďalšie veci, ako napríklad počasie. Bezplatné poskytovanie takéhoto balíka používateľom by malo účinok vstupnej brány – používatelia, ktorí si v dnešných časoch môžu dovoliť dátové služby a telefóny, jednoducho nechápu, prečo by za tieto dátové služby mali platiť. To by im poskytlo určitý kontext, prečo sú dôležité, a to ich povedie k plateniu za viac podobných služieb – alebo tak aspoň dúfa.
Len tri dni po oznámení kúpy spoločnosťou Facebook Koum povedal, že pracujú na zavedení hlasových hovorov. Uviedol tiež, že nové mobilné telefóny sa budú so značkou WhatsApp predávať v Nemecku a že ich konečným cieľom je, aby boli na všetkých smartfónoch.

V auguste 2014 bol WhatsApp s viac ako 600 miliónmi používateľov najobľúbenejšou aplikáciou na posielanie správ na svete.  Do začiatku januára 2015 mal WhatsApp 700 miliónov používateľov mesačne a každý deň spracoval vyše 30 miliárd správ. V apríli 2015 magazín *[[Forbes (magazín)|Forbes]]* predpovedal, že medzi rokmi 2012 a 2018 telekomunikačný priemysel stratí kvôli OTT službám ako WhatsApp a Skype 386 miliárd dolárov. V tom istom mesiaci mal WhatsApp vyše 800 miliónov používateľov. Do septembra 2015 tento počet vzrástol na 900 miliónov a do februára 2016 na jednu miliardu používateľov.

30. novembra 2015 WhatsApp klient Android znefunkčnil odkazy na inú službu na posielanie správ Telegram. Viacero zdrojov potvrdilo, že to bolo zámerné a nešlo o chybu a že to bolo implementované identifikáciou zdrojového kódu systému Android, ktorý rozpoznáva URL adresy Telegramu (slovo „telegram“ sa objavilo v kóde WhatsApp). Niektorí to považovali za protikonkurenčné opatrenie, ale WhatsApp neposkytol žiadne vysvetlenie.

### 2016súčasnosť
Jan Koum, spoluzakladateľ WhatsApp, 18. januára 2016 oznámil, že v snahe odstrániť bariéru, akej čelili používatelia, ktorí neboli držiteľmi kreditných kariet, sa zrušilo účtovanie ročného predplatného vo výške 1 dolár. Ďalej uviedol, že aplikácia už nemala zobrazovať žiadne reklamy tretích strán a že mala mať nové funkcie, ako napríklad schopnosť komunikovať so strednými a veľkými spoločnosťami.

Blog spoločnosti zverejnil, že do júna 2016 sa na WhatsApp uskutočnilo viac ako 100 miliónov hlasových hovorov za deň.

10. novembra 2016 WhatsApp spustil beta verziu dvojstupňového overenia pre používateľov systému Android, čo im umožnilo využívať ich e-mailové adresy na ďalšiu ochranu. Taktiež v novembri 2016 Facebook prestal zhromažďovať údaje z WhatsApp pre reklamu v Európe.

24. februára 2017 (8. narodeniny WhatsApp) WhatsApp uviedol na trh novú funkciu podobnú Snapchat a Facebook stories.

18. mája 2017 bolo ohlásené, že Európska komisia chcela uložiť spoločnosti Facebook pokutu 110 miliónov eur za „zavádzanie“ počas prevzatia spoločnosti WhatsApp v roku 2014. Komisia tvrdila, že v roku 2014, keď Facebook získal aplikáciu na posielanie správ, „falošne tvrdil, že bolo technicky nemožné automaticky kombinovať používateľské informácie z Facebooku a WhatsApp“. V lete 2016 však WhatsApp začal zdieľať používateľské informácie so svojou materskou spoločnosťou, čo umožnilo využitie informácií, ako sú telefónne čísla, na cielené reklamy na Facebooku. Facebook pripustil porušenie, vyhlásil však, že chyby uvedené v ich podaní za rok 2014 neboli „úmyselné“.

Spoluzakladateľ WhatsApp Brian Acton opustil spoločnosť v septembri 2017, aby založil neziskovú spoločnosť, neskôr nazvanú Signal Foundation, ktorá teraz vyvíja konkurenta WhatsApp Signal. WhatsApp ohlásil aj prípravu biznis platformy, ktorá umožní spoločnostiam poskytovať služby zákazníkom vo veľkom meradle, a letecké spoločnosti ako KLM a Aeroméxico oznámili svoju účasť na testovaní. Obidve letecké spoločnosti predtým poskytovali zákaznícke služby na platforme Facebook Messenger.

WhatsApp spustil službu WhatsApp Business pre malé podniky v januári 2018.

Spoluzakladateľ a CEO WhatsApp Jan Koum v apríli 2018 vyhlásil, že opustí spoločnosť. Facebook neskôr oznámil, že náhradou za Koumu bude Chris Daniels.

Neskôr v septembri 2018 spoločnosť WhatsApp predstavila funkcie skupinového audio- a videohovoru. V októbri bola do verzie beta systému Android pridaná možnosť „Swipe to Reply“, stalo sa tak 16 mesiacov po jej zavedení do systému iOS.

WhatsApp dňa 25. novembra 2019 ohlásil investíciu 250 000 dolárov do startupu ekosystém prostredníctvom partnerstva so spoločnosťou Startup India, kde poskytne 500 startupov s reklamnými kreditmi na Facebooku po 500 dolárov.

WhatsApp v decembri 2019 oznámil, že nová aktualizácia zablokuje všetkých používateľov Apple, ktorí si neaktualizujú verziu na iOS 9 alebo novšiu, a používateľov Samsung, Huawei, Sony a Google, ktorí si neaktualizujú verziu 4.0 do 1. februára 2020. Spoločnosť tiež uviedla, že operačné systémy Windows Phone už nebudú podporované po 31. decembri 2019. WhatsApp bol treťou najviac sťahovanou mobilnou aplikáciou desaťročia od roku 2010 do roku 2019.

#### 2019 Súdny spor
WhatsApp napadli v máji 2019 hackeri, ktorí nainštalovali spyware do smartfónov niektorých obetí. Hack, ktorý údajne vyvinula izraelská spravodajská spoločnosť NSO Group, inštaloval malware do telefónov používateľov aplikácie WhatsApp prostredníctvom remote-exploit chyby, ktorá bola vo volacích funkciách Voice over IP v aplikácii. V správe magazínu *[[Wired (časopis)|Wired]]* sa uvádza, že útok bol schopný preniesť škodlivý softvér prostredníctvom volaní na cieľový telefón, aj keď používateľ na hovor neodpovedal. Dňa 29. októbra WhatsApp podal na súd v San Franciscu žalobu proti NSO a tvrdil, že údajný kybernetický útok porušil zákony USA vrátane zákona Computer Fraud and Abuse Act (CFAA). Podľa WhatsApp sa tento útok „zameral na najmenej 100 obhajcov ľudských práv, novinárov a ďalších členov občianskej spoločnosti“ z celkového počtu 1 400 používateľov z 20 krajín. 

## Platformy SMB a Enterprise
Do roku 2017 bol WhatsApp určený na individuálne použitie medzi dvoma smartfónmi. Toto umožnilo mnohým spoločnostiam komunikovať so zákazníkmi, avšak nie vo veľkej miere (napr. v prostredí kontaktných centier). V septembri 2017 WhatsApp potvrdil fámy o testovaní dvoch nových nástrojov pre podnikateľov:

* bezplatná aplikácia *WhatsApp Business* pre malé spoločnosti,

* *Enterprise Solution* pre väčšie spoločnosti s celosvetovými zákazníckymi základňami, ako sú letecké spoločnosti, maloobchodníci s elektronickým obchodom a banky, ktorí by boli schopní ponúkať služby zákazníkom a conversational commerce (e-commerce) prostredníctvom WhatsApp chat, pomocou živých agentov alebo chatbotov (už v roku 2015 spoločnosti ako Meteordesk poskytovali pre podnikateľov neoficiálne riešenia na oslovenie veľkého počtu používateľov, ale WhatsApp ich zrušil).

## Podpora platformy
Po mesiacoch používania vo fáze beta bol produkt WhatsApp prvýkrát uvedený na trh v novembri 2009, a to výlučne v App Store pre iPhone. Podpora pre smartfóny BlackBerry bola pridaná v januári 2010, následne pre Symbian OS v máji a pre Android OS v auguste 2010. Beta verzia pre Nokia non-smartphone OS Series 40 bola pridaná v auguste 2011. O mesiac neskôr bola pridaná podpora pre Windows Phone, nasledovaná BlackBerry 10 v marci 2013. Pre operačný systém Samsung Tizen bola podpora pridaná v apríli 2015.Tiež boli vydané neoficiálne porty *Wazapp* a *Yappari* pre Nokia N9 na báze MeeGo  a Nokia N900 na báze Maemo.

Najstarším zariadením, ktoré bolo schopné prevádzkovať WhatsApp bola Nokia N95 založená na Symbianoch vydaná v marci 2007 (od júna 2017 WhatsApp s ňou už nie je kompatibilný).

WhatsApp vydal v auguste 2014 aktualizáciu systému Android a pridal podporu pre Android Wear smartwatches.

Neoficiálny open source plug-in *whatsapp-purple*, ktorý implementoval XMPP a umožnil použitie WhatsApp na počítačoch so systémom Microsoft Windows a Linux  bol zverejnený pre Pidgin v roku 2014.  WhatsApp reagoval zablokovaním telefónnych čísiel, ktoré tento plug-in používali.

Dňa 21. januára 2015 WhatsApp uviedol na trh WhatsApp Web, webového klienta založeného na prehliadači, ktorý by sa mohol použiť synchronizáciou s pripojením mobilného zariadenia.

WhatsApp 26. februára 2016 oznámil, že do konca roku 2016 sa zrušila podpora pre BlackBerry (vrátane BlackBerry 10), Series 40 a Symbian S60, ako aj starších verzií systému Android (2.2), Windows Phone (7.0) a iOS (6). Podpora pre BlackBerry, Series 40 a Symbian bola potom predĺžená do 30. júna 2017.  Podpora pre BlackBerry a Series 40 bola v júni 2017 opäť predĺžená do konca roku 2017, zatiaľ čo pre Symbian bola zrušená.

Podpora BlackBerry a starších (verzia 8.0) Windows Phone a starších (verzia 6) zariadení so systémom iOS bola zrušená 1. januára 2018, ale podpora Nokia Series 40 bola predĺžená do decembra 2018. V júli 2018 bolo oznámené že WhatsApp bude čoskoro k dispozícii pre telefóny s funkciou KaiOS. 

WhatsApp oficiálne uviedol na trh novú funkciu uzamykania aplikácie odtlačkami prstov pre používateľov systému Android v októbri 2019.

### WhatsApp Web
WhatsApp bol oficiálne sprístupnený pre počítače cez webového klienta pod názvom **WhatsApp Web** koncom januára 2015, prostredníctvom vyhlásenia Koumu na jeho facebookovej stránke: „Náš webový klient je jednoducho rozšírením vášho telefónu: webový prehliadač zrkadlí konverzácie a správy z vášho mobilného zariadenia - to znamená, že všetky vaše správy sú stále v telefóne“. Aby fungovala aplikácia prehliadača, telefón musí byť ešte stále pripojený k internetu. Podporované sú všetky hlavné desktopové prehliadače okrem Internet Explorer. Používateľské rozhranie WhatsApp Web je založené na štandardnom rozhraní Android.  

Táto počítačová verzia bola od 21. januára 2015 k dispozícii iba pre používateľov systému Android, BlackBerry a Windows Phone. Neskôr pribudla podpora aj pre systémy iOS, Nokia Series 40 a Nokia S60 (Symbian). 

Tiež bol vyvinutý neoficiálny derivát s názvom WhatsAppTime, čo je štandardná aplikácia Win32 pre počítače a podporuje notifikácie prostredníctvom Windows notification area.

Podobné riešenia existujú pre MacOS, ako napríklad open-source ChitChat. 

### Microsoft Windows a Mac
Pre operačné systémy Microsoft Windows a MacOS bola služba pre posielanie správ zavedená 10. mája 2016. V súčasnosti WhatsApp neumožňuje uskutočňovanie hovorov a video hovorov z operačných systémov pre desktopy. Aplikácia, ktorá bude synchronizovaná s mobilným zariadením používateľa, je podobne ako webový formát WhatsApp k dispozícii na stiahnutie na webovej stránke. Podporuje verzie operačného systému Windows 8 a OS X 10.9 a vyššie. 

## Technické údaje
WhatsApp používa prispôsobenú verziu otvoreného štandardu XMPP (Extensible Messaging and Presence Protocol). Po inštalácii sa vytvorí používateľské konto, ktoré ako svoje používateľské meno použije telefónne číslo (Jabber ID: `[phone number]@s.whatsapp.net`).

Softvér WhatsApp automaticky porovnáva všetky telefónne čísla z adresára mobilného zariadenia s centrálnou databázou používateľov WhatsApp, aby automaticky pridával kontakty do používateľovho WhatsApp zoznamu kontaktov. Verzie Android a Nokia Series 40 predtým používali ako heslo MD5-hashed, obrátenú verziu IMEI, zatiaľ čo sa vo verzii iOS namiesto IMEI používala Wi-Fi MAC adresa v telefóne. Aktualizácia z roku 2012 teraz generuje náhodné heslo na strane servera.

Niektoré Dual SIM zariadenia možno nebudú s WhatsApp kompatibilné, aj keď sú pre to určité riešenia.

WhatsApp predstavil funkciu voice calling vo februári 2015, čo pomohlo prilákať úplne iný segment populácie používateľov. Voice codec pre WhatsApp je Opus,, ktorý používa modifikovanú diskrétnu kosínusovú transformáciu (MDCT) a lineárne prediktívne kódovanie (LPC) audio compression algoritmy. WhatsApp používa Opus pri pri 8-16 kHz sampling rates. Dňa 14. novembra 2016 Whatsapp pridal funkciu video calling pre používateľov zariadení so systémami Android, iPhone a Windows Phone. 

V novembri 2017 Whatsapp vydal novú funkciu, ktorá používateľom umožňovala v časovom rámci 7 minút odstrániť správy odoslané omylom.

Multimediálne správy sa odosielajú nahraním obrázka, zvuku alebo videa, ktoré sú odoslané na server HTTP a potom poslaním odkazu na obsah spolu s jeho miniatúrou kódovanou Base64 (ak je to možné).

WhatsApp na výmenu správ medzi dvoma používateľmi používa metódu „store and forward“. Keď používateľ odošle správu, tá je najskôr odoslaná na WhatsApp server, kde je uložená. Potom server opakovane od príjemcu požaduje, aby potvrdil prijatie správy. Ihneď po potvrdení správy server správu zruší a už v jeho databáze nie je k dispozícii. Ak správa nie je doručená, WhatsApp server takúto správu uchováva vo svojej databáze iba 30 dní (keď príjemca nie je na WhatsApp aktívny 30 dní).

### End-to-end šifrovanie
Open Whisper Systems oznámili partnerskú spoluprácu s WhatsApp 18. novembra 2014 s cieľom poskytnúť šifrovanie typu end-to-end začlenením šifrovacieho protokolu použitého v Signal do každej klientskej platformy WhatsApp. Open Whisper Systems uviedli, že protokol už zahrnuli do najnovšieho klienta WhatsApp pre Android a že čoskoro mali podporiť ďalších klientov, skupinové správy/médiá a overenie kľúčov. WhatsApp reportérom spoluprácu potvrdil, ale k oznámeniu a k zverejneniu dokumentácie o funkcii šifrovania na oficiálnej stránke nedošlo a ďalšie žiadosti o komentár boli zamietnuté. Nemecký magazín *[[Heise security|Heise Security]]* použil v apríli 2015 ARP spoofing, aby potvrdil, že protokol pre posielanie správ z Android-to-Android bol implementovaný a že posielanie WhatsApp správ z alebo do telefónov iPhone s operačným systémom iOS stále nebolo šifrované pomocou end-to-end encryption. Vyjadrili obavy, že bežní používatelia WhatsApp stále nedokázali rozlíšiť rozdiel medzi šifrovanými správami typu end-to-end a bežnými správami. Dňa 5. apríla 2016 WhatsApp a Open Whisper Systems oznámili, že dokončili pridávanie medzifázového šifrovania do „každej formy komunikácie“ vo WhatsApp a že používatelia si teraz mohli navzájom overiť svoje kľúče. Používatelia tiež dostali možnosť si zapnúť mechanizmus trust on first use, aby mohli byť upozornení na prípad zmeny kľúča korešpondenta. Podľa white paper, ktorá bola vydaná spolu s oznámením, sú správy WhatsApp šifrované použitím Signal Protocol.  Hovory WhatsApp sú šifrované pomocou SRTP a celá komunikácia medzi klientom a serverom je „usporiadaná v rámci samostatného šifrovaného kanála“.  Signal Protocol library, ktorú WhatsApp používa, je open-source a je publikovaná pod licenciou GPLv3.

Cade Metz pre Wired napísal: „WhatsApp, viac ako ktorákoľvek spoločnosť pred tým, prevzal šifrovanie do más.“

### WhatsApp Platby
WhatsApp Payments je funkcia prevodu peňazí typu peer-to-peer, ktorá je v súčasnosti k dispozícii iba v Indii. WhatsApp dostal povolenie od National Payments Corporation of India (NPCI) na vstup do partnerstva s viacerými bankami v júli 2017 s cieľom umožniť používateľom uskutočňovať platby a finančné prevody pomocou Unified Payments Interface (UPI). UPI umožňuje prevody z účtu na účet pomocou mobilnej aplikácie bez akýchkoľvek detailov o banke príjemcu. Táto služba sa od apríla 2019 momentálne testuje s viac ako miliónom používateľov, avšak v konečnom uvedení na trh ešte nedošlo k žiadnym aktualizáciám.

### WhatsApp kryptomena
*[[The New York Times]]* informoval 28. februára 2019, že Facebook „dúfal, že uspeje tam, kde bitcoiny zlyhali“ vyvinutím svojej vlastnej kryptomeny, ktorá by sa začlenila do WhatsApp. Projekt údajne zahŕňa viac ako 50 inžinierov pod vedením bývalého prezidenta PayPal Davida Marcusa. Táto „Facebook coin“ bude údajne stablecoin viazaná na hodnotu balíka rôznych cudzích mien.

## Prijatie a kritika

### Hoaxy a falošné správy

#### Vraždy rozhnevaného davu v Indii
WhatsApp v júli 2018 vyzval ľudí, aby hlásili podvodné alebo k násiliu podnecujúce správy po tom, čo rozhnevané davy v Indii zlynčovali nevinných ľudí z dôvodu takýchto škodlivých správ nepravdivo obviňujúcich obete, že majú v úmysle uniesť deti.

#### Voľby v Brazílii 2018
Vo vyšetrovaní používania sociálnych médií v politike sa zistilo, že v prezidentských voľbách v Brazílii v roku 2018 bol WhatsApp zneužívaný na šírenie falošných správ. Ďalej sa uvádza, že sa minuli 3 milióny dolárov na ilegálne a nezdanené príspevky v súvislosti s touto praxou.

Vedci a novinári vyzvali materskú spoločnosť WhatsApp, Facebook, aby prijala opatrenia podobné tým, ktoré boli prijaté v Indii a obmedzila tak šírenie hoaxov a falošných správ.

### Bezpečnosť a súkromie
WhatsApp bol spočiatku kritizovaný za nedostatok šifrovania posielaním informácii ako plaintext. Šifrovanie bolo prvýkrát pridané v máji 2012. 

WhatsApp bol vysoko ocenený za doplnenie šifrovania end-to-end a získal 6 zo 7 bodov na „Secure Messaging Scorecard“ Electronic Frontier Foundation. Výskumníci v oblasti bezpečnosti a Nadácia Electronic Frontier Foundation kritizovali WhatsApp za použitie záloh, na ktoré sa nevzťahovalo šifrovanie typu end-to-end a ktoré umožňovali tretím stranám prístup k správam. 

V máji 2019 bola vo WhatsApp nájdená a opravená chyba bezpečnostného zabezpečenia, ktorá vzdialenej osobe umožňovala nainštalovať spyware uskutočnením hovoru, na ktorý nebolo potrebné odpovedať. 

WhatsApp bol v septembri 2019 kritizovaný za implementáciu funkcie „vymazať pre všetkých“. Používatelia iOS si môžu automaticky zvoliť ukladanie médií do svojho priečinku camera roll. WhatsApp však neodstráni obrázky uložené v tomto priečinku, keď používateľ vymaže médiá pre všetkých a používatelia si môžu obrázky uchovať. WhatsApp vydal vyhlásenie, v ktorom sa uvádza, že „táto funkcia funguje správne“ a že obrázky uložené v priečinku camera roll nie je možné odstrániť z dôvodu bezpečnostných vrstiev, ktoré vytvoril Apple.

V novembri 2019 WhatsApp vydal novú funkciu ochrany osobných údajov, ktorá umožňuje používateľom sa rozhodnúť, kto si ich pridá do skupiny.

17. decembra 2019 WhatsApp opravil bezpečnostnú chybu, ktorá umožnila kybernetickým útočníkom opakovane nabúrať aplikáciu správ pre všetkých členov skupinového chatu, ktorú bolo možné opraviť iba úplným odinštalovaním a opätovnou inštaláciou aplikácie.

Chyba bola objavená a nahlásená WhatsApp, ktorého vývojári v auguste 2019 v aktualizácii pre verziu 2.19.246 a ďalšie chybu opravili.

**NHS**

V roku 2018 bolo hlásené, že približne 500 000 zamestnancov NHS používalo WhatsApp a ďalšie systémy na posielanie správ v práci, a okolo 29 000 čelilo disciplinárnemu konaniu. Vyšší počet použití hlásil klinický personál prvej línie, aby držal krok s potrebami starostlivosti, aj keď predpisy o dôvere v NHS ich použitie nepovoľujú.

**Mods a falošné verzie**

V marci 2019 WhatsApp vydal príručku pre používateľov, ktorí si nainštalovali neoficiálne upravené verzie WhatsApp, v ktorej varoval pred stratou údajov a v prípade, že ich používatelia aj naďalej používajú zvažoval takýchto používateľov zakázať.

**NSO Group**

V októbri 2019 WhatsApp začal bezprecedentný súdny spor proti izraelskej spravodajskej spoločnosti NSO Group pričom ju obvinil, že stojí za vysoko sofistikovanými kybernetickými útokmi na viac ako 100 aktivistov z oblasti ľudských práv, novinárov, právnikov a akademikov. WhatsApp tiež tvrdil, že táto spoločnosť porušila americký zákon „nezameniteľným spôsobom zneužívania“.

### Terorizmus
V decembri 2015 sa zistilo, že teroristi z islamského štátu používali WhatsApp na zorganizovanie parížskych útokov v novembri 2015. ISIS tiež používa WhatsApp na prevádzanie sexuálnych otrokov.

Britský minister vnútra Amber Rudd v marci 2017 vyhlásil, že šifrovacie schopnosti nástrojov na odosielanie správ, ako je WhatsApp sú neprijateľné, potom ako bolo zverejnené v správach, že Khalid Masood použil aplikáciu niekoľko minút pred tým, ako sa dopustil útoku na Westminster v roku 2017. Rudd verejne požiadal, aby sa policajným a spravodajským agentúram poskytol prístup k WhatsApp a iným šifrovaným službám, ktoré slúžia na posielanie správ, aby sa tak zabránilo budúcim teroristickým útokom.

Páchateľ útoku v Štokholme údajne použil WhatsApp na výmenu správ s jeho podporovateľom z ISIS krátko pred a po útoku v Štokholme v roku 2017. Správy zahŕňali diskusiu o tom ako vyrobiť výbušné zariadenie a o priznaní sa páchateľa po spáchaní útoku.

### Podvody a malware
Tvrdí sa, že WhatsApp je zamorený podvodmi, ktoré hackeri využívajú na šírenie škodlivých vírusov alebo škodlivého softvéru. V máji 2016 boli niektorí používatelia WhatsApp podvedení spôsobom, pri ktorom si mali stiahnuť aplikáciu tretej strany s názvom *WhatsApp Gold*, ktorá bola súčasťou podvodu, ktorý infikoval telefóny používateľov škodlivým softvérom. Správa, ktorá sľubuje povolenie prístupu k hovorom svojich priateľov na WhatsApp alebo k ich zoznamom kontaktov, sa stala v Brazílii najobľúbenejším spôsobom ako podvodom zasiahnuť kohokoľvek, kto aplikáciu používa. Od decembra 2016 na ňu kliklo a stratilo peniaze viac ako 1,5 milióna ľudí.

Ďalšia aplikácia s názvom *GB Whatsapp* je spoločnosťou Symantec, ktorá sa venuje cybersecurity, považovaná za škodlivú, pretože na zariadeniach koncového používateľa vykonáva niektoré neoprávnené operácie.

### Zákazy

#### Čína
WhatsApp je vo vlastníctve Facebooku, ktorého hlavná služba sociálnych médií je od roku 2009 v Číne zablokovaná. V septembri 2017 Výskumníci v oblasti bezpečnosti informovali *[[The New York Times|New York Times]]*, že služba WhatsApp bola v Číne úplne zablokovaná.

Podľa Time bol Sarsenbek Akaruli, 45, veterinár a obchodník z Ili, Sin-ťiang, zatknutý v Sin-ťiangu 2. novembra 2017. Od novembra 2019 je stále vo väzenskom tábore . Podľa jeho manželky Gulnur Kosdaulet bol Akaruli uväznený v tábore potom ako polícia v jeho mobilnom telefóne našla zakázanú aplikáciu na odosielanie správ WhatsApp. Kosdaulet, občianka susedného Kazachstanu, cestovala do Sin-ťiangu štyrikrát, aby hľadala svojho manžela, ale nikto z priateľov v Čínskej komunistickej strane jej nechcel pomôcť. Kosdaulet povedala o svojich priateľoch: „Nechceli riskovať, aby boli nahratí na bezpečnostných kamerách, keď so mnou hovoria, aby nakoniec sami neskončili v táboroch.“

#### Irán
Iránska vláda 9. mája 2014 oznámila, že navrhla zablokovať prístup iránskych občanov k službe WhatsApp. „Dôvodom je, že vo vedení WhatsApp je zakladateľ Facebooku Mark Zuckerberg, ktorý je americkým sionistom,“ uviedol Abdolsamad Khorramabadi, vedúci výboru pre internetové zločiny v krajine. Následne iránsky prezident Hassan Rouhani vydal ministerstvu ICT príkaz na zastavenie filtrovania WhatsApp. 

#### Turecko
Turecko dočasne zakázalo WhatsApp po atentáte na ruského veľvyslanca v roku 2016.

#### Brazília
Viceprezident Facebooku pre Latinskú Ameriku Diego Dzodan bol 1. marca 2016 v Brazílii zatknutý za to, že nespolupracoval pri vyšetrovaní, v ktorom boli vyžiadané hovory z WhatsApp. Na druhý deň 2. marca 2016 za úsvitu bol Dzodan prepustený, lebo odvolací súd rozhodol, že zatknutie bolo neprimerané a neodôvodnené.

Mobilným operátorom bolo 2. mája 2016 v Brazílii nariadené zablokovať WhatsApp na 72 hodín pre druhé zlyhanie spolupráce služby so súdnymi trestným príkazmi. Blokovanie bolo po takmer 24 hodinách po odvolaní opäť zrušené.

#### Srí Lanka
WhatsApp, jedna z najviac aktivovaných aplikácií na posielanie správ spolu s ostatnými sociálnymi sieťami, ako sú Facebook a Instagram, bol dočasne zablokovaný, zakázaný a v niektorých častiach krajiny nedostupný približne dva dni (7. - 8. marca 2018), aby sa odstránilo komunálne násilie, najmä protimoslimské nepokoje. Toto bol pravdepodobne prvý prípad, keď boli na Srí Lanke zakázané platformy sociálnych médií. Zákaz bol nakoniec zrušený 14. marca 2018 okolo polnoci.

#### Uganda
Vláda Ugandy zakázala WhatsApp a Facebook, ako aj ďalšie platformy sociálnych médií, aby mohla vymáhat daň z používania sociálnych médií. Podľa nového zákona ustanoveného parlamentom, za prístup k týmto službám sa používateľom účtuje 200 šiltov denne.

## Štatistika používateľov
WhatsApp v auguste 2012 spracoval desať miliárd správ za deň, čo predstavovalo nárast z dvoch miliárd z apríla 2012 a z jednej miliardy z predošlého októbra.  WhatsApp 13. júna 2013 oznámil, že spracovaním 27 miliárd správ dosiahli svoj nový denný rekord. Podľa *[[Financial Times]]*, WhatsApp "urobil pre SMS na mobilných telefónoch to, čo urobil Skype pre medzinárodné volania na pevné linky."

WhatsApp mal od 22. apríla 2014 viac ako 500 miliónov aktívnych používateľov mesačne, zdieľalo sa 700 miliónov fotografií a 100 miliónov videí denne a systém na posielanie správ spracovával viac ako 10 miliárd správ. 

Koum 24. augusta 2014 na svojom Twitter účte oznámil, že WhatsApp má po celom svete viac ako 600 miliónov aktívnych používateľov. V tom čase WhatsApp pridával každý mesiac približne 25 miliónov nových používateľov alebo mal 833 000 aktívnych používateľov denne. So 65 miliónmi aktívnych používateľov, čo predstavuje 10 % z celkového počtu používateľov na celom svete, má najväčší počet spotrebiteľov India.

V máji 2017 bolo oznámené, že používatelia WhatsApp každý deň strávili viac ako 340 miliónov minút uskutočnením videohovorov v aplikácii. Rovná sa to približne 646 rokom videohovorov za deň.

WhatsApp mal od februára 2017 viac ako 1,2 miliardy používateľov na celom svete a do konca roku 2017 dosiahol počet 1,5 miliardy aktívnych používateľov mesačne.

### Konkrétne trhy
Zďaleka najväčší trh WhatsApp z hľadiska celkového počtu používateľov predstavuje India. V Indii, ktorá je tiež ich najväčšou krajinou podľa počtu aktívnych používateľov za mesiac, WhatsApp v máji 2014 prekročil 50 miliónov aktívnych používateľov za mesiac,  potom v októbri 2014 to bolo 70 miliónov, čím sa používatelia v Indii stali 10 % z celkovej základne používateľov WhatsApp. Vo februári 2017 dosiahol WhatsApp v Indii 200 miliónov aktívnych používateľov mesačne.

Z hľadiska všadeprítomného použitia jedným z najsilnejších trhov WhatsApp predstavuje Izrael. Podľa *[[Globes]]* bola aplikácia už do roku 2013 nainštalovaná na 92 % zo všetkých smartfónov, pričom 86 % používateľov uvádzalo denné používanie. Veľa izraelských rodín WhatsApp funkciu skupinového chatu údajne používa na to, aby zostali jeden s druhým v kontakte.

### Súťaž
WhatsApp súťaží s množstvom služieb na posielanie správ. Od roku 2019 to boli služby ako iMessage (odhadom 1,3 miliardy aktívnych používateľov), WeChat (1 miliarda aktívnych používateľov), Viber (260 miliónov aktívnych používateľov), Telegram (200 miliónov používateľov) a LINE (187 miliónov aktívnych používateľov). Bolo hlásené, že najmä Telegram získal registračné špičky počas výpadkov a sporov WhatsApp.

WhatsApp sa pri svojich inováciách stále viac inšpiruje konkurenčnými službami, ako je Telegramom inšpirovaná webová verzia a funkcie pre skupiny. V roku 2016 bol WhatsApp obvinený z kopírovania funkcií z vtedy ešte nevydanej verzie iMessage.

## Referencie

## Iné projekty

## Externé odkazy
* whatsapp.com – oficiálna stránka

Kategória:Facebook
Kategória:Softvér pre Android
Kategória:Instant messaging klienty